OpenLLM-France/wikimedia huggingface dataset:
# Perfetti Van Melle

Perfetti Van Melle és un grup italià fabricant de caramels i xiclets. Va ser fundat el 2001 després de l'adquisició de la neerlandesa Van Melle pel grup italià Perfetti Spa. El 2006, el grup va adquirir la companyia espanyola Chupa Chups. És una de les majors indústries confiteres del món, darrere de la Mondelēz International i de la Mars, Inc. Perfetti. El 2016 comercialitzava els productes Chupa Chups, Fruittella, Mentos, i Smint.

## Referències

* ↑ Pérez, Manel «La familia Bernat vende Chupa Chups a la italiana Perfetti Van Melle». La Vanguardia, 03-07-2006 [Consulta: 10 febrer 2018].
* ↑ Walker, Nell. «Top 10 confectionery manufacturers in the world» (en anglès). www.manufacturingglobal.com, 30-08-2016. [Consulta: 10 febrer 2018].
# Xikhani

Xikhani - Шиханы (rus) és una ciutat de l'óblast de Saràtov, a Rússia.

## Geografia

Xikhani es troba a la riba dreta del Volga, a 15 km al nord-oest de Volsk, a 105 km al nord-est de Saràtov i a 747 km al sud-est de Moscou.

## Història

Xikhani fou fundada el 1928 i obtingué l'estatus de possiólok (poble) el 1938. Aconseguí l'estatus de ciutat el 1996. Esdevingué una ciutat tancada el 1997.
# Pilocarpus microphyllus

Pilocarpus microphyllus, o Pilocarpus jaborandi és una espècie de planta dins del gènere Pilocarpus, és una planta nativa de diversos estats del nord del Brasil.
És un arbust que pot fer fins a 1,5 m d'alt i viu en climes subtropicals.
La producció comercial de l'alcaloide muscarínic pilocarpina deriva totalment de les fulles d'aquesta planta arbustiva. a Espanya figura dins la llista de plantes de venda regulada.

## Referències

* ↑ De Abreu, Ilka Nacif; Sawaya, Alexandra Cristine H. F.; Eberlin, Marcos Nogueira; Mazzafera, Paulo «Production of Pilocarpine in Callus of Jaborandi (Pilocarpus microphyllus Stapf)». In Vitro Cellular & Developmental Biology. Plant. Society for In Vitro Biology, 41, 6, 01-11-2005, pàg. 806–811.
# Saint-Maden

Saint-Maden (en bretó Sant-Maden, gal·ló Saent-Maden) és un municipi francès, situat a la regió de Bretanya, al departament de Costes del Nord. L'any 1999 tenia 206 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 295 | 282 | 272 | 283 | 246 | 206 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Luc Lechevestier | |
# Tazarine

Tazarine (àrab تازارين) és una comuna rural de la província de Taza de la regió de Fes-Meknès. Segons el cens de 2014 tenia una població total de 2.623 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# María Sánchez Rodríguez

María Sánchez Rodríguez (Còrdova, 1989) és una veterinària, poeta, escriptora i feminista andalusa. Participa en diversos mitjans de comunicació i té una important presència en les xarxes socials (especialment a twitter), on escriu sobre temes relacionats amb l'àmbit rural, la ramaderia extensiva, el feminisme i la literatura. Cuaderno de campo (La Bella Varsovia, 2017) va ser el seu primer poemari publicat, i Tierra de mujeres el seu primer llibre d'assaig (Seix Barral, 2019), si bé poemes seus ja havien sigut publicats amb anterioritat a l'antologia Apuestas (La Bella Varsovia, 2014). Alguns dels seus poemes han estat traduïts a l'anglès, el francès i el portuguès. És col·laboradora de la càtedra de ramaderia ecològica de la Universitat de Còrdova.
La seva família és originària de la Sierra Norte de Sevilla. El seu pare i el seu avi també eren veterinaris de bestiar, i ella ha estat la primera dona de la familia a dedicar-se a aquest ofici. Es va llicenciar en veterinària a la Universitat de Còrdova l'any 2014, i actualment treballa a l'associació ACRIFLOR (Asociación Nacional de Criadores de Ganado Caprino de Raza Florida), on a més de ser responsable de comunicació, també dona servei veterinari a unes 90 granges de cabrum d'Espanya i Portugal.
El 2019 la Fundación Estudios Rurales li va concedir el premi "Orgullo Rural", per ser un "pont de divulgació del medi rural", i el Instituto de la Juventud de España (INJUVE) li va atorgar el "Premio Nacional de Juventud de Cultura", per haver contribuït amb la seva poesia a "visibilitzar amb caràcter modèlic i innovador la necessitat de mantenir la vida rural".

## Referències

* ↑ «María Sánchez». Eldiario.es.(castellà)
* ↑ «La cocina de mi abuela era un espacio de resistencia». Ctxt.es, 06-03-2019.(castellà)
* ↑ «María Sánchez: "Los pueblos no son sólo toros y caza como dice Vox"». Diari Público, 06-03-2019.(castellà)
* ↑ «El futur de la pagesia serà femení o no serà». Catalunya Ràdio, 23-03-2019.
* 1 2 3 «María Sánchez: «El campo es una forma de resistencia»». Digopalabratxt, 18-06-2017.(castellà)
* ↑ «La escritora María Sánchez cree que «hay más machismo en el mundo cultural que en el rural». Burgos Conecta, 26-02-2019.(castellà)
* ↑ «Equipo». ACRIFLOR.(castellà)
* ↑ «"Los relatos del 'terror rural' hacen mucho daño al campo, ¿por qué no se habla del terror urbano?"». Eldiario.es, 03-03-2019.(castellà)
* ↑ «La Fundación de Estudios Rurales premia a María Sánchez por su defensa literaria del mundo rural». Agroinformación, 13-06-2019.(castellà)
* ↑ «Premios Nacionales de Juventud 2019». INJUVE, 15-07-2019.(castellà)
# Ramon Orfila Pons

Ramon Orfila Pons (Es Mercadal, 3 d'agost de 1949) és un polític menorquí.
S'inicià en política en el Partit del Treball i en la Jove Guàrdia Roja, després d'haver passat abans per l'organització Lluita de Classes i el PCU. En 1968 va patir una detenció domiciliària. El 1981 va ingressar al Partit Socialista de Menorca.
Des del 1999 és alcalde d'Es Mercadal. El 1999 i el 2003 va ser elegit alcalde per la candidatura de s'Acord, una coalició electoral formada pel PSOE, el Partit Socialista de Menorca (PSM) i Esquerra Unida. En ambdues ocasions s'Acord va obtenir la majoria absoluta de regidors. El 2007, la coalició es trencà i va encapçalar la candidatura de l'Entesa per es Mercadal que va treure 4 regidors. En 2010 cedí l'alcaldia al cap de llista del PSOE, Francesc Ametller.
Amb anterioritat, va ser diputat al Parlament de les Illes Balears pel Partit Socialista de Menorca i l'Entesa de l'Esquerra de Menorca. Entre altres càrrecs, va exercir de conseller d'Agricultura del Consell Insular de Menorca. En diverses ocasions, ha exercit de secretari general del Partit Socialista de Menorca.
Està casat amb Tuni Allès i ha estat estretament vinculat al moviment en defensa del Poble Saharauí.

## Referències

* ↑ Entrevista a Ramon Orfila Arxivat 2015-06-18 a Wayback Machine., 2005
* ↑ Entrevista a Ramon Orfila, maig de 2007
# Barman

«Barman» té aquests significats:
* Bàrman, cambrer de barra
* Dinastia Barman o Varman, dinastia que va governar Assam (Kamrup) entre el segle IV i el VII.
# Passerell gorjanegre

El passerell gorjanegre o passerell golanegre (Acanthis flammea) és una espècie d'ocell de la família dels fringíl·lids (Fringillidae) que cria en zones boreals.

## Morfologia

* Fa 12 - 14 cm de llargària amb una envergadura de 13 - 17 cm i un pes de 13 – 16 grams.
* Color general: marró grisenc, amb ratlles negres al dors. Capell vermell. Barbeta i espai entre els ulls i el bec negres. Ales i cua molt marró-grisenc molt fosc. Ventre blanquinós. Cobertores caudals superiors blanques amb un to rosat.
* Potes negres i bec grogós.
* Els mascles, sobretot en època de cria, tenen a més la part anterior del coll i superior del pit i els flancs d'un viu color rosa.

## Distribució i hàbitat

Boscos de bedolls i salzes, matolls i tundra. Crien en una zona que va des del sud de Groenlàndia, Islàndia i nord d'Escandinàvia, cap a l'est, a través del nord i centre de Rússia i nord de Sibèria fins a Kamtxatka i a través de les Illes Kurils al nord d'Alaska i del Canadà. Localment a Europa fins als Alps. A l'hivern cap al sud, fins al centre dels Estats Units, la zona septentrional de la regió mediterrània i Àsia central. S'ha introduït a Nova Zelanda. La seva presència als Països Catalans és extremadament rara.

## Llista de subespècies

Se n'han descrit tres subespècies:
* Acanthis flammea cabaret (Statius Muller, 1776). Illes Britàniques, i muntanyes d'Europa central.
* Acanthis flammea flammea (Linnaeus, 1758). Zones septentrionals d'Euràsia i Nord-amèrica.
* Acanthis flammea rostrata (Coues, 1861). Labrador i les illes de Baffin, Groenlàndia i Islàndia.
Alguns autors, per exemple Clements 5th edition (amb revisions del 2002), han considerat cabaret una espècie de ple dret (Acanthis cabaret).
* Carduelis flammea flammea
* Carduelis flammea cabaret

## Referències

* ↑ «Passerell gorjanegre». Cercaterm. TERMCAT, Centre de Terminologia. Rev. 2/12/2021(català)
* ↑ el Passerell golanegre a CERCATERM (català) Ref. 18/10/2011
# Polaritzabilitat

La polaritzabilitat és la tendència a deformar-se un ió, perdent la simetria esfèrica de l'ió lliure, a conseqüència d'atraccions o repulsions electroestàtiques que experimenta el núvol electrònic. És important sobretot per als anions i augmenta amb llur volum i càrrega.
Si s'aproximen dos ions, catió i anió, a distàncies molt curtes es produirà, a més de la interacció electroestàtica, una interacció deguda a la polarització mútua que s'estableix entre ambdós. Com més petit i més carregat sigui el catió, major serà la seva capacitat de deformar la distribució de càrrega de l'anió veí. Una mesura d'aquesta capacitat polaritzant del catió és la relació entre la seva càrrega, q, i el seu radi r: q/r. Quant a l'anió la seva polaritzabilitat, capacitat de deformació, augmenta amb el seu radi i càrrega.
La polaritzabilitat fou un concepte considerat per primera vegada per Fritz Haber el 1919 com a necessari per explicar l'enllaç químic; i també i de forma independent per Peter Debye el 1920. Però el científic que va desenvolupar més aquest concepte fou el polonès Kasimir Fajans entre 1923 i 1925, en una sèrie de regles anomenades regles de Fajans.
La polaritzabilitat permet explicar un cert caràcter covalent dels enllaços iònics. El nigul electrònic de l'anió en polaritzar-se per culpa del catió es desplaça cap a la zona entre ambdós ions, amb la qual cosa l'enllaç iònic adquireix característiques d'enllaç covalent, en el qual la naturalesa de la força de l'enllaç és deguda a la compartició d'electrons entre àtoms.
Experimentalment la polaritzabilitat, representada per α, es mesura a partir de la relació entre el dipol induït en l'anió, μ$_{ind}$, i la intensitat del camp elèctric E, que l'indueix:
$\alpha ={\frac {\mu _{ind}}{E}}$
Les unitats de la polaritzabilitat α són C²·m²·V$^{−1}$.

## Referències

* ↑ «Polaritzabilitat». Gran Enciclopèdia Catalana. Barcelona: Grup Enciclopèdia Catalana.
* ↑ Cotton, F.A; Wilkinson, G. Química Inorgànica Avanzada. México: Limusa, 1978.
* ↑ Haber, F Verhandl. deut. physik. Ges., 1919, pàg. 750.
* ↑ Debye, P Physik. Z., 21, 1920, pàg. 178.
* ↑ Fajans, K «Struktur und Deformation der Elektronenhüllen in ihrer Bedeutung für die chemischen und optischen Eigenschaften anorganischer Verbindungen». Die Naturwissenschaften, 11, 10, 1923, pàg. 165–72. DOI: 10.1007/BF01552365.
* ↑ Fajans, K; Joos, G Zeitschrift für Physik, 23, 1924, pàg. 1–46. DOI: 10.1007/BF01327574.
* ↑ Fajans, K Z. Kristallogr., 61, 1925, pàg. 18.
* ↑ Atkins, P.W; Jones, L. Principios de química: los caminos del descubrimiento. 3ª. Ed. Médica Panamericana, 2006. ISBN 9789500600804.
* ↑ McNaught, A.D.; Wilkinson, A. IUPAC. Compendium of Chemical Terminology, the "Gold Book" (en anglès). 2a edició. Oxford: Blackwell Scientific Publications, 1997. DOI 10.1351/goldbook.P04711. ISBN 0-9678550-9-8 [Consulta: 29 novembre 2011].
# Pilocrocis

Pilocrocis és un gènere d'arnes de la família Crambidae descrit per Julius Lederer el 1863.

## Taxonomia

* Pilocrocis acutangula Hampson, 1899
* Pilocrocis angulifera Kenrick, 1912
* Pilocrocis anigrusalis (Walker, 1859)
* Pilocrocis bastalis Schaus, 1920
* Pilocrocis buckleyi (Druce, 1895)
* Pilocrocis calamistis Hampson, 1899
* Pilocrocis caustichroalis Hampson, 1918
* Pilocrocis confixalis (Walker, 1866)
* Pilocrocis coptobasis Hampson, 1899
* Pilocrocis cryptalis (Druce, 1895)
* Pilocrocis cuprealis Hampson, 1912
* Pilocrocis cuprescens Hampson, 1917
* Pilocrocis cyranonalis Schaus, 1920
* Pilocrocis cyrisalis (Druce, 1895)
* Pilocrocis deltalis Viette, 1958
* Pilocrocis dentilinealis Schaus, 1920
* Pilocrocis dichocrosialis Hampson, 1912
* Pilocrocis dithyralis Hampson, 1912
* Pilocrocis dohrnialis E. Hering, 1901
* Pilocrocis evanidalis Schaus, 1920
* Pilocrocis fanovalis Viette, 1958
* Pilocrocis flagellalis Dognin, 1909
* Pilocrocis flavicorpus Hampson, 1917
* Pilocrocis floccosa (E. Hering, 1901)
* Pilocrocis fulviflavalis Hampson, 1917
* Pilocrocis fumidalis Hampson, 1912
* Pilocrocis gillippusalis (Walker, 1859)
* Pilocrocis glaucitalis Hampson, 1912
* Pilocrocis granjae F. Hoffmann, 1934
* Pilocrocis guianalis Schaus, 1920
* Pilocrocis hypoleucalis Hampson, 1912
* Pilocrocis isozona (Meyrick, 1936)
* Pilocrocis italavalis Viette, 1958
* Pilocrocis janinalis Viette, 1958
* Pilocrocis lactealis Hampson, 1912
* Pilocrocis laralis Hampson, 1909
* Pilocrocis latifuscalis Hampson, 1899
* Pilocrocis melangnatha Hampson, 1912
* Pilocrocis melastictalis Hampson, 1912
* Pilocrocis metachrysias Hampson, 1918
* Pilocrocis milvinalis (Swinhoe, 1885)
* Pilocrocis modestalis Schaus, 1912
* Pilocrocis monothyralis Hampson, 1912
* Pilocrocis musalis Schaus, 1912
* Pilocrocis nubilinea Bethune-Baker, 1909
* Pilocrocis pachyceralis Hampson, 1917
* Pilocrocis patagialis Hampson, 1909
* Pilocrocis phaeocoryla Ghesquière, 1942
* Pilocrocis plicatalis Hampson, 1912
* Pilocrocis polialis Schaus, 1927
* Pilocrocis pterygodia Hampson, 1912
* Pilocrocis purpurascens Hampson, 1899
* Pilocrocis ramentalis Lederer, 1863
* Pilocrocis rectilinealis (Kenrick, 1917)
* Pilocrocis reniferalis Hampson, 1912
* Pilocrocis rooalis (Snellen, 1875)
* Pilocrocis roxonalis (Druce, 1895)
* Pilocrocis runatalis Dyar, 1914
* Pilocrocis sororalis Schaus, 1920
* Pilocrocis synomotis (Meyrick, 1894)
* Pilocrocis xanthostictalis Hampson, 1908
* Pilocrocis xanthozonalis Hampson, 1912

## Espècies antigues

* Pilocrocis ingeminata Meyrick, 1933

## Referències

* ↑ «GlobIZ search». Global Information System on Pyraloidea. [Consulta: 30 març 2019].
* ↑ Pitkin, Brian; Jenkins, Paul. «Pilocrocis Lederer, 1863» (en anglès). Butterflies and Moths of the World. Londres: Natural History Museum, 05-11-2004.
# Matriu d'adjacència

Una matriu d'adjacència és una matriu quadrada que s'utilitza com una forma de representar relacions binàries.

## Construcció de la matriu a partir d'un graf

* Es crea una matriu zero, les columnes i files representen els nodes del graf.
* Per cada aresta que uneix dos nodes, se suma 1 al valor que hi ha actualment en la ubicació corresponent de la matriu.
    Si aquesta aresta és un bucle i el graf és no dirigit, llavors se suma 2 en comptes de 1.
Finalment, s'obté una matriu que representa el nombre d'arestes (relacions) entre cada parell de nodes (elements).
Hi ha una matriu d'adjacència única per a cada graf (sense considerar les permutacions de files o columnes), i viceversa.

### Exemple

La matriu d'adjacència per al graf de la figura ve donada per:
   $\mathbf {A} ={\begin{bmatrix}0&1&0&0&1&0\\1&0&1&0&1&0\\0&1&0&1&0&0\\0&0&1&0&1&1\\1&1&0&1&0&0\\0&0&0&1&0&0\end{bmatrix}}$

## Propietats de la matriu d'adjacència

* Per a un graf no dirigit la matriu d'adjacència és simètrica.
* El nombre de camins C $_{i,j}$ (k), travessant k arestes des del node i al node j, ve donat per un element de la potència k -èsima de la matriu d'adjacència:
   $C_{i,j}(k)=[\mathbf {A} ^{k}]_{ij}$

## Comparació amb altres representacions

Hi ha altres formes de representar relacions binàries, com ara els parells ordenats o els grafs. Cada representació té les seves prestacions. En particular, la matriu d'adjacència és molt utilitzada en la programació informàtica, perquè la seva naturalesa binària i matricial calça perfecte amb la dels ordinadors. No obstant això, una persona normal i corrent se li farà molt més senzill comprendre una relació descrita mitjançant grafs, que mitjançant matrius d'adjacència. Una altra representació matricial per a les relacions binàries és la matriu d'incidència.

## Aplicacions

La relació entre un graf i el vector i valor propi de la seva corresponent matriu d'adjacència s'estudien en la teoria espectral de grafs .
# Columbus (Indiana)

Columbus és una població dels Estats Units a l'estat d'Indiana. Segons el cens del 2000 tenia 39.059 habitants.

## Demografia

Segons el cens del 2000, Columbus tenia 39.059 habitants, 15.985 habitatges, i 10.566 famílies. La densitat de població era de 581,1 habitants per km².
Dels 15.985 habitatges en un 31,8% hi vivien nens de menys de 18 anys, en un 51,9% hi vivien parelles casades, en un 11% dones solteres, i en un 33,9% no eren unitats familiars. En el 29,1% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,7% tenia menys de 18 anys, un 8% entre 18 i 24, un 29,5% entre 25 i 44, un 23% de 45 a 60 i un 13,7% 65 anys o més.
L'edat mediana era de 36 anys. Per cada 100 dones de 18 o més anys hi havia 89,6 homes.
La renda mediana per habitatge era de 41.723$ i la renda mediana per família de 52.296$. Els homes tenien una renda mediana de 40.367$ mentre que les dones 24.446$. La renda per capita de la població era de 22.055$. Entorn del 6,5% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Columbus». American Fact Finder. Oficina del Cens dels Estats Units, 12-01-2010.
# Sturgis (Dakota del Sud)

Sturgis és una població dels Estats Units a l'estat de Dakota del Sud. Segons el cens del 2000 tenia 6.442 habitants.

## Demografia

Segons el cens del 2000, Sturgis tenia 6.442 habitants, 2.738 habitatges, i 1.708 famílies. La densitat de població era de 665 habitants per km².
Dels 2.738 habitatges en un 30,2% hi vivien nens de menys de 18 anys, en un 48% hi vivien parelles casades, en un 11,5% dones solteres, i en un 37,6% no eren unitats familiars. En el 33,3% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,91.
Per edats la població es repartia de la següent manera: un 25% tenia menys de 18 anys, un 7,9% entre 18 i 24, un 25,4% entre 25 i 44, un 22,5% de 45 a 60 i un 19,3% 65 anys o més.
L'edat mediana era de 40 anys. Per cada 100 dones de 18 o més anys hi havia 86,1 homes.
La renda mediana per habitatge era de 30.253 $ i la renda mediana per família de 38.698 $. Els homes tenien una renda mediana de 25.856 $ mentre que les dones 18.582 $. La renda per capita de la població era de 16.763 $. Entorn de l'11% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sturgis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Sturgis». American Fact Finder. Oficina del Cens dels Estats Units, 12-01-2010.
# Ilir Meta

Ilir Meta (Skrapar, 24 de març de 1969) és un polític albanès, del 2017 al 2022 fou president d'Albània.
Des del 24 de juliol de 2017 és el setè president d'Albània. Anteriorment, Ilir Meta havia ocupat diversos càrrecs estatals i de partits. Va ser el fundador del partit Moviment Socialista per la Integració (LSI) i va ser president de la formació del partit fins al 2017. El 28 d'abril de 2017 va ser elegit com a nou president de la República, com a successor de Bujar Nishani, havent-se de retirar d'aquest lloc per falta de suport polític. Entre 2013 i 2017, fou President de Parlament i, entre 1999 i 2002, Primer Ministre d'Albània, el més jove de la història d'Albània.

## Referències

* ↑ Ortiz de Zárate, Roberto «Ilir Meta». Centre d'Estudis i Documentació Internacionals a Barcelona (CIDOB), 2017 [Consulta: 24 maig 2020].
* ↑ «Ilir Meta, Head of State - Albania 2017». Organització del Tractat de l'Atlàntic Nord (OTAN). [Consulta: 24 maig 2020].
# Cap Mendocino

El cap Mendocino (anglès: 'Cape Mendocino') és un cap de la costa del Pacífic d'Amèrica del Nord, situat a la costa nord de l'estat de Califòrnia, en el tram conegut com a Lost Coast («costa Perduda»), al comtat de Humboldt. És el punt més occidental de la costa californiana (el comtat de Mendocino es troba al sud).
Ha sigut un punt de referència per a la navegació marítima des del segle xvi, quan els galions de Manila arribaven a la costa nord-americana en aquest tram després de creuar l'oceà Pacífic seguint els corrents i vents predominants de l'oest. Des d'aquí varen seguir vorejant la costa cap al sud fins a arribar a Acapulco, Mèxic, on van finalitzar el viatge.
L'1 de desembre 1868 es va instal·lar el primer far, construït amb vuit plafons prefabricats enviats des de San Francisco.

## Descobriment

El cap va ser descobert pels espanyols l'1 de març de 1543 a la primera exploració de la costa oriental americana que havia partit de Jalisco el 1542. La flota anava en aquell moment comandada pel bilbaí Bartolomé Ferrelo, que havia succeït al comandament a Juan Rodríguez Cabrillo, mort el 3 de gener del 1542 a l'illa de Sant Miquel (Califòrnia) (a l'arxipèlag del Nord). El nom de Mendocino se li va donar en honor d'Antonio de Mendoza i Pacheco, primer virrei de la Nova Espanya i patrocinador de l'expedició.

## Geologia

La regió del cap Mendocino, a la costa nord de Califòrnia, és una de les regions sísmicament més actives dels Estats Units continentals. Tres sismes amb epicentres als voltants de Petrolia i aigües endins a l'oest del cap Mendocino, van colpejar la zona el 25-26 d'abril de 1992, i arribaren a 7,2 Mw. Aquests sismes van demostrar que la zona de subducció de Cascadia és capaç de produir grans terratrèmols i de generar tsunamis; molts geòlegs i sismòlegs creuen que aquest sisme principal en la seqüència de 1992 pot haver estat un precursor d'un terratrèmol més potent en el Pacífic Nord-oest.
Aigües endins del cap Mendocino es troba el triple encreuament de Mendocino, un punt on s'ajunten tres plaques tectòniques. La falla de San Andrés, una falla transformant que s'estén al sud des de la cruïlla, i separa la placa del Pacífic i la placa Nord-americana. Al nord es troba la zona de subducció Cascadia, on la placa de Gorda és objecte de subducció al marge de la placa Nord-americana. A l'oest de la triple unió hi ha la zona de fractura Mendocino, el límit de transformació entre la placa de Gorda i la placa del Pacífic.

## Vegeu també

* Bartolomé Ferrer
* Galió de Manila
* Zona de Fractura Mendocino

## Referències

* ↑ USGS. «Cape Mendocino, California Earthquakes» (en anglès). Arxivat de l'original el 2009-09-09. [Consulta: 18 agost 2013].
* ↑ «Cape Mendocino Earthquakes: An Illustration of the Effects of a Moderately Large Earthquake in a Sparsely Settled Area» (en anglès). [Consulta: 18 agost 2013].

## Enllaços externs

* (En anglès) Cape Mendocino Lighthouse Arxivat 2012-10-04 a Wayback Machine..
* (En anglès) Mendocino Triple Junction Offshore Northern Califòrnia.
* (En anglès) USGS Mendocino fault zone map Arxivat 2005-03-16 a Wayback Machine..